Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, Espainiako Gobernuko kideek “Aste Santua salbatzea” dela-eta egin dituzten adierazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascuések Osoko Bilkuran ahoz erantzun dezan:

Azken asteotan, Espainiako Gobernuko zenbait kidek –Reyes Maroto ministroa edo Sánchez presidentea bera– adierazpenak egin dituzte “Aste Santua salbatzea”ren ideia aipatuz eta hurrengo hilabeteetarako “erabateko mugikortasuna”ren itxaropena piztuz.

Nafarroako Gobernuak uste du halako adierazpenek mesede egiten diotela herritarrei hainbestetan eskatzen zaien norbanakoaren eta gizartearen ardurari eta sortzen diren aurreikuspenak egokiak eta bizitzen ari garen errealitatearekin bat datozenak direla?

Iruñean, 2021eko otsailaren 2an

Foru parlamentaria: Bakartxo Ruiz Jaso